CELEX: 62014CN0173
Language: fi
Date: 2014-04-08 00:00:00
Title: Asia C-173/14 P: Valitus, jonka European Dynamics Belgium SA ym. ovat tehneet 8.4.2014 unionin yleisen tuomioistuimen (toinen jaosto) asiassa T-158/12, European Dynamics Belgium SA ym. v. EMA, 29.1.2014 antamasta tuomiosta

16.6.2014   
            
            
               FI
            
            
               Euroopan unionin virallinen lehti
            
            
               C 184/18
            
         Valitus, jonka European Dynamics Belgium SA ym. ovat tehneet 8.4.2014 unionin yleisen tuomioistuimen (toinen jaosto) asiassa T-158/12, European Dynamics Belgium SA ym. v. EMA, 29.1.2014 antamasta tuomiosta
   (Asia C-173/14 P)
   2014/C 184/22
   Oikeudenkäyntikieli: kreikka
   
      Asianosaiset
   
   
      Valittajat: European Dynamics Belgium SA, European Dynamics Luxembourg SA, Evropaiki Dynamiki – Proigmena Systimata Tilepikoinonion Pliroforikis kai Tilematikis AE ja European Dynamics UK Ltd (edustaja: dikigoros V. Christianos)
   
      Muu osapuoli: Euroopan lääkevirasto (EMA)
   
      Vaatimukset
   
   
               —
            
            
               Unionin yleisen tuomioistuimen asiassa T-158/12 29.1.2014 antama tuomio on kumottava ja asia on palautettava unionin yleisen tuomioistuimen ratkaistavaksi.
            
         
               —
            
            
               EMA on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Valittajat väittävät, että unionin yleisen tuomioistuimen asiassa T-158/12 29.1.2014 antama tuomio sisältää oikeudellisia arviointeja, joilla rikotaan selvästi unionin oikeuden sääntöjä ja jotka riitautetaan valituskirjelmässä.
            
         
               2.
            
            
               Valittajien mukaan valituksenalainen tuomio on kumottava ilmeisen arviointivirheen, niiden argumenttien vääristymisen, virheellisten perusteluiden sekä unionin oikeuden virheellisen tulkinnan ja soveltamisen vuoksi.
            
         
               3.
            
            
               Valittajat vetoavat erityisesti neljään valitusperusteeseen:
               
                           —
                        
                        
                           Ensimmäinen peruste koskee tarjouskilpailun ratkaisuperustetta, joka lisättiin tarjouskilpailumenettelyn aikana, vaikka siitä ei määrätty teknisissä eritelmissä. Tämän perusteen kohdalla valittajat vetoavat kumoamisperusteen ja argumenttien, jotka ne esittivät kirjelmissään, vääristymiseen sekä puutteellisiin perusteluihin.
                        
                     
                           —
                        
                        
                           Toinen peruste koskee tarjouskilpailun ratkaisuperusteena käytetyn laadullisen valintaperusteen arviointia. Tämän perusteen kohdalla valittajat vetoavat arviointivirheeseen, unionin oikeuden virheelliseen tulkintaan ja soveltamiseen sekä puutteellisiin perusteluihin.
                        
                     
                           —
                        
                        
                           Kolmas peruste koskee sen kokemuksen arviointia, jota valittajille oli kertynyt aiemmista sopimuksista saman hankintaviranomaisen kanssa. Tämän perusteen kohdalla valittajat vetoavat unionin oikeuden virheelliseen tulkintaan ja soveltamiseen, arviointivirheeseen sekä puutteellisiin perusteluihin.
                        
                     
                           —
                        
                        
                           Neljäs peruste koskee sellaisen perusteen arviointia, jota ei ollut mahdollista pisteyttää objektiivisesti. Tämän perusteen kohdalla valittajat vetoavat ilmeiseen arviointivirheeseen, unionin oikeuden virheelliseen soveltamiseen sekä puutteellisiin perusteluihin.